জেমস ব্রোলিন

জেমস ব্রোলিন (ইংরেজি: James Brolin; জন্ম: ক্রেইগ কেনেথ ব্রুডারলিন, ১৮ জুলাই ১৯৪০) হলেন একজন মার্কিন অভিনেতা, প্রযোজক ও পরিচালক। তিনি টেলিভিশনে সিটকম ও সোপ অপেরা এবং চলচ্চিত্রে অভিনয়ের জন্য সর্বাধিক পরিচিত। ব্রোলিন টেলিভিশনে তার কাজের স্বীকৃতি হিসেবে দুটি এমি পুরস্কার ও দুটি গোল্ডেন গ্লোব পুরস্কার অর্জন করেছেন। ২০১৬ সালে হলিউড ওয়াক অব ফেমে তার নামে তারকা খচিত হয়। তিনি অভিনেত্রী বারবারা স্ট্রাইস্যান্ডের স্বামী এবং অভিনেতা জশ ব্রোলিনের পিতা। ব্রোলিন ১৯৪০ সালের ১৮ই জুলাই ক্যালিফোর্নিয়া অঙ্গরাজ্যের লস অ্যাঞ্জেলেস শহরের ওয়েস্টউডে জন্মগ্রহণ করেন। তার পিতা হেনরি হার্স্ট ব্রুডারলিন ছিলেন একজন দালানকোঠা নির্মাণ ব্যবস্থাপক ও মাতা হেলেন সু (জন্মনাম: মানসুর) ছিলেন একজন গৃহিণী। দুই ভাই ও দুই বোনের মধ্যে ব্রোলিন সবার বড়। ব্রোলিন ১৯৬৮ সালে ইউনিভার্সাল স্টুডিওজে বদলি হন এবং সেখানে তিনি প্রবীণ অভিনেতা রবার্ট ইয়াংয়ের সাথে চিকিৎসা নাট্যধর্মী মার্ক ওয়েলবি, এম.ডি. (১৯৬৯-১৯৭৬) ধারাবাহিকে সহশিল্পী হিসেবে কাজের জন্য অডিশন দেন। ধারাবাহিকটি সে সময়ে শীর্ষ রেটিংপ্রাপ্ত টেলিভিশন অনুষ্ঠান ছিল। ব্রোলিন তরুণ ও দক্ষ সহকারী চিকিৎসক ডক্টর স্টিভেন কিলি চরিত্রে অভিনয়ের জন্য ব্যাপক খ্যাতি অর্জন করেন। ইয়াং ও ব্রোলিনের মধ্যকার রসায়ন সফলতা লাভ করে এবং তরুণীদের মধ্যেও এই ধারাবাহিকে প্রদর্শিত চিকিৎসা বিষয়ক ঘটনাবলি নিয়ে আগ্রহ জন্মে। ১৯৭০ সালে প্রচারিত প্রথম মৌসুমে অভিনয়ের জন্য ব্রোলিন সেরা পার্শ্ব অভিনেতা বিভাগে এমি পুরস্কার অর্জন করেন এবং টানা আরও তিনবার এই পুরস্কারের মনোনয়ন লাভ করেন। এছাড়া তিনি তিনটি মনোনয়ন থেকে ১৯৭১ ও ১৯৭৩ সালে দুটি গোল্ডেন গ্লোব পুরস্কার অর্জন করেছেন। ১৯৮৩ সালে ব্রোলিন টেলিভিশনে ফিরে আসেন এবং এবিসি চ্যানেলে প্রযোজক অ্যারন স্পেলিংয়ের রাত্রীকালীন সোপ অপেরা হোটেল-এ অভিনয় করেন। এই ধারাবাহিকে তাকে হোটেল ব্যবস্থাপক পিটার ম্যাকডারমট চরিত্রে দেখা যায়। এই ধারাবাহিকে অভিনয় করে তিনি শ্রেষ্ঠ নাট্যধর্মী টেলিভিশন ধারাবাহিক অভিনেতা বিভাগে ১৯৮৪ ও ১৯৮৫ সালে দুটি গোল্ডেন গ্লোব পুরস্কারের মনোনয়ন লাভ করেন। ২০০৩ সালে তিনি দ্য রেগান্স টেলিভিশন চলচ্চিত্রে রোনাল্ড রেগন ভূমিকায় অভিনয় করেন। চলচ্চিত্রটি সিবিএস চ্যানেলে প্রচারের কথা ছিল, কিন্তু সৃজনশীল বৈপরীত্য, কাহিনির বিতর্ক, ও অত্যধিক ব্যয়ের জন্য সিবিএস চলচ্চিত্রটি নেয়নি। পরবর্তীকালে এটি শোটাইম চ্যানেলে প্রচারিত হয়। এই চরিত্রে অভিনয়ের জন্য ব্রোলিন তার পঞ্চম এমি ও গোল্ডেন গ্লোব পুরস্কারের মনোনয়ন লাভ করেন। "James Brolin Biography (1940?-)"। ফিল্ম রেফারেন্স। সংগ্রহের তারিখ ১৮ জুলাই ২০১৮।  "Life In Pieces Cast: James Brolin"। সিবিএস। ১৩ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ১৮ জুলাই ২০১৮।  "ClassicTVHits.com: TV Ratings > 1970's"। জানুয়ারি ১১, ২০১৩ তারিখে মূল থেকে আর্কাইভ করা। সংগ্রহের তারিখ ১৩ জানুয়ারি ২০২১।  "James Brolin"। টেলিভিশন একাডেমি (ইংরেজি ভাষায়)। সংগ্রহের তারিখ ১৩ জানুয়ারি ২০২১।  "James Brolin"। গোল্ডেন গ্লোব। হলিউড ফরেন প্রেস অ্যাসোসিয়েশন। সংগ্রহের তারিখ ১৩ জানুয়ারি ২০২১।  বেডেল, স্যালি (মে ৫, ১৯৮৩)। "BETTE DAVIS JOINS ABC'S FALL LINEUP"। দ্য নিউ ইয়র্ক টাইমস। পৃষ্ঠা C00032। সংগ্রহের তারিখ ১৩ জানুয়ারি ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) ওকনর, জন জে. (সেপ্টেম্বর ২১, ১৯৮৩)। "TV: ABC OPENS NEW 'HOTEL' SERIES"। দ্য নিউ ইয়র্ক টাইমস। পৃষ্ঠা C00026। সংগ্রহের তারিখ ১৩ জানুয়ারি ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে জেমস ব্রোলিন সংক্রান্ত মিডিয়া রয়েছে। অলমুভিতে জেমস ব্রোলিন ইন্টারনেট মুভি ডেটাবেজে জেমস ব্রোলিন  (ইংরেজি) টার্নার ক্লাসিক মুভিজ ডেটাবেজে জেমস ব্রোলিন (ইংরেজি)